# ÅRSMELDING FOSNAHEIM NATURBARNEHAGE 2015

Styret for Fosnaheim barnehagelag har bestått av:

Leder: Marianne Bondø Langmo

Styremedlem: Espen Meyer

Styremedlem: Ingrid Brødreskift

Folkehøgskolen: Anton van Genugten

Personalet: Olga Kletthammer

Styret har hatt disse sakene til behandling: Godkjenning av regnskap, budsjett, årsplan og årsmelding. Heving av foreldrebetalingen, vi må følge kommunens satser. Vanlig driftssaker for eksempel antall barn, bemanning og vikarer.

Det har også vært noen runder med fødselpermisjoner og tilsetting for de som har permisjon.

Foreldresamarbeid: Årsmøte, 2 foreldremøter, foreldresamtaler, foreldrekaffe, dugnad, lyktefest og adventshage.

Personalsamarbeid: 5 planleggingsdager, personalmøter.

Samarbeid med Fosen folkehøgskole: valgfagelev ca hver mandag på våren, høsten og jevnlig besøk på Nøst, potetopptak, hesteskyss til grøtfest på Nøst, adventshage.

Samarbeid med kommunen: styrermøter, felles kursdager, helsesøster, PPT, barnevern og førskoledager.

Barnegruppa: Starten av året var preget av vinter uten snø. Det ble litt kjedelig ute når alt var stivspekt og det ikke var snø

Naturkameratene var på isfiske ved Tomlingen, resultatet ble 10 fisk. Dette var kjempeartig!!!

Karneval ble arrangert med musikk og leik, pølse med brød og katta i sekken.

Også dette året lærte vi litt om småfuglene og passet på å ha ut mat til dem. Det ble fokusert på noen få fuglearter som vi lærte lyden på. Naturkameratene lagde hver sin fuglekasse.

Våren var en fin tid med fint vær og vi var mye ute. Vi var mye på Nøst og hjalp til med steinplukking, såing og vi var der å så på lammene. Vi fikk også treffe grisungene når de var små. Lavvoukene startet 18. mai og da kom regnet. Det regnet i 4 uker sammenhengende. Onsdagen i den 4 uka ga vi opp. Hele området rundt gapahuken og bålplassen var et eneste stort gjørmehull.

Høsten kom med 6 nye barn. Oppstarten gikk fint og nye barn og foreldre fant seg fort til rette. Nå kom også finværet og vi hadde noen herlige dager med vann og leik ute på ny-platten vår.

Naturkameratene var på sin årlige topptur på Høgåsen.

Høsten var variert med forskjellig slags vær, men vi var mye på tur.

I september var vi med på nasjonal brannøvelse. Evakueringsøvelse og besøk av Håvard med brannbilen avslutta temaet brannvern der vi har snakket om hva vi gjør i bhg ved brann/evakuering. Dette er viktig og gjøre hvert år både for voksne og barn.

Utover høsten fortsatte vi med eventyr og sagn der vi hadde lyktefest som høydepunkt. Også i år var de fleste med på dette og det var stor stemning blant alle.

I desember er det jul og juleforberedelser som er viktig. Da laget vi julegaver, lærte om Maria, Josef og Jesus, var i kirken, møtte Per og Kari, bakte pepperkaker, feira Lucia, hadde en fin julefrokost og vi møttes til en rolig stund med adventshage.

Vi hadde en rivedugnad i juni for å rive og fjerne den gamle platten. Det ble kalt inn med veldig kort varsel og mange hadde allerede tatt sommerferie. Det ble nok folk og vi fikk besøk av Coop Grillteam. NOK MAT TIL ALLE.

Snekkere kom og bygde ny platt i sommerferien.

Den store dugnaden i høst var en hyggelig kveld. Vi fikk snudd sanden i sandbassengene og rydda bort stein og greiner rundt bhg. Vi fikk murt opp ny gruve og vi fikk vaska rundt i bhg.

Vi hadde noen fine gårdsbesøk på Nøst hvor vi besøkte dyra, og fikk være med på potetopptaking om høsten. Potetopptaking med hest er det ikke så mange unger som har fått være med på – men det får ungene i Fosnaheim.

Vi har fått et godt samarbeid med FFHS og Nøst.

I adventstida var vi på vårt tradisjonelle gårdsbesøk på Nøst med nissegrøt, og da fikk vi skyss med hest og vogn fra bhg. Vi lånte også salen til Adventshagen.

Jens Ola Nyheim